[{"text_idx": "#000001", "text": "Yn ystod haf 2023, fe lawnsion ni ein hape\u0302l newydd, \u2018Talentau Gobaith\u2019 gyda Cymorth Cristnogol. Darllenwch ymlaen i ddarganfod mwy am gefndir yr ape\u0302l, gwaith Cymorth Cristnogol yn Simbabwe, a\u2019r hyn yr ydych chi\u2019n gallu ei wneud i ymuno..."}, {"text_idx": "#000002", "text": "Mae Newid Hinsawdd wedi gwneud bywyd yn anodd iawn ar gyfer nifer o ffermwyr ar draws y byd dros y blynyddoedd diwethaf. Mae hyn yn arbennig o wir yn Simbabwe, sydd wedi gweld llifogydd cynyddol, stormydd a sychderau hirfaith."}, {"text_idx": "#000003", "text": "Mae hyn yng nghyd-destun tlodi ehangach yn y wlad, ar o\u0302l blynyddoedd o ansefydlogrwydd gwleidyddol, troseddau yn erbyn hawliau dynol, ac economi gwan. Mae\u2019r cyfuniad o\u2019r ffactorau hyn yn golygu mai Simbabwe yw un o\u2019r gwledydd tlotaf yn y byd ar hyn o bryd."}, {"text_idx": "#000004", "text": "Fe wnaeth Covid-19 bethau yn waeth, gan arwain at godiad yng nghost grawn, y Clo mawr yn ansefydlogi patrymau ffermio a marchnadoedd, a cholled incwm ar gyfer nifer. Fe wnaeth hyn effeithio yn enwedig ar dyddynwyr a ffermydd raddfa-fach."}, {"text_idx": "#000006", "text": "Mae llawer o\u2019r gwaith hwn yn cael ei wneud trwy\u2019r prosiect BRACT , (Building Resilience through improving the Absorptive and Adaptive Capacity for Transformation of at-risk communities), which works in the Mutoko and Mudzi Districts of Mashonaland, partnering with Christian Aid."}, {"text_idx": "#000007", "text": "Trwy hyfforddiant mewn dulliau ffermio newydd, mae\u2019r prosiect wedi helpu teuluoedd i ddod yn fwy gwydn yn erbyn heriau tywydd eithafol, yn ogystal a\u0302\u2019u helpu i amrywio eu ffynonellau incwm. Mae hyn yn help i fod yn llai dibynnol ar amaethyddiaeth, sydd yn gallu cael ei amharu yn wael gan adegau o dywydd eithafol."}, {"text_idx": "#000008", "text": "Dyma gipolwg i\u2019r hyn mae\u2019r gwaith allweddol yn Simbabwe wedi ei gyflawni hyd yn hyn..."}, {"text_idx": "#000009", "text": "Mae Taindonzwa Kapfudzaruwa yn nain i saith. Yn ogystal a\u0302 gofalu am ei hwyrion oherwydd bod eu rhieni yn gweithio yn Harare, prif ddinas Zimbabwe, a De Affrica, mae Taindonzwa hefyd yn gofalu am ei gw\u0302r anabl ac yn rheoli fferm y teulu."}, {"text_idx": "#000010", "text": "Mae Taindonzwa yn gresynu: \u2018Dim ots pa mor galed oeddem ni\u2019n gweithio doeddem ni ddim yn gallu gwella\u2019r cynhyrchiant ac ambell i flwyddyn roedd y glawogydd gwael yn golygu nad oeddem yn medi unrhyw beth o gwbl. \u2019 Mae\u2019n deall mai\u2019r patrymau tywydd sydd wedi eu heffeithio gan Newid Hinsawdd sydd wedi gwneud tyfu bwyd mor heriol."}, {"text_idx": "#000012", "text": "\u2018Mae\u2019r prosiect wedi gwneud gwahaniaeth mawr yn y gymuned... Fe gawsom hyfforddiant hynod o ddefnyddiol ac fe hoffwn i petawn i wedi gallu mynychu mwy. Rwyf wedi gallu newid y ffyrdd yr wyf yn ffermio, hyd yn oed yn fy oed i. Caiff y wybodaeth hon ei rannu ag eraill a golyga hynny y bydd yr holl gymuned yn parhau i wella... un diwrnod bydd newyn yn perthyn i\u2019r gorffennol.\u2019"}, {"text_idx": "#000015", "text": "Ein hamcan yw gweld cymunedau yn parhau i gael eu cefnogi yn Simbabwe i addasu eu dulliau ffermio i Newid Hinsawdd ac i heriau ehangach, ac i adeiladu gwytnwch ar gyfer dyfodol positif."}, {"text_idx": "#000016", "text": "Dysgwch fwy am beth sydd yn digwydd yn Simbabwe (darllenwch fwy ein hadnoddau isod)\nGweddi\u0308wch am waith Cymorth Cristnogol, yn unigol neu gyda\u2019ch eglwys.\nYstyriwch sut gallwch chi roi, a syniadau codi arian (cymrwch olwg ar rai o\u2019n hadnoddau isod)\nAnogwch eich teulu, ffrindiau, ac eglwysi i ymuno!"}, {"text_idx": "#000018", "text": "Bod yn bresennol yn y gymuned"}]